Diari Oficial de la Generalitat Valenciana


Sumari del DOGV 7846, del 08-08-2016 (2016/6105)

RESOLUCIÓ de 22 de juliol de 2016, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6105


Data del document
:   22-07-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 22 de juliol de 2016, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la Conselleria. [2016/6105]  
D'una banda, l'experiència acumulada al llarg d'aquest exercici després de les novetats introduïdes per la Llei 11/2015, de 29 de desembre, de Pressupostos de la Generalitat per a l'exercici 2016, en la gestió de determinades despeses i línies de subvenció de la Conselleria destinades a finançar ajudes a col·lectius especialment vulnerables per raons econòmiques i/o socials i ajudes a col·lectius especialment vulnerables amb discapacitat.  
D'altra banda, la conveniència de revisar la suplència de distints òrgans de la Conselleria de Sanitat Universal i Salut Pública en l'exercici de les funcions de contingut contractual i econòmic que es reassignen en els supòsits de vacant, absència o malaltia en els termes que preveu el resolc desé.  
Totes aquestes circumstàncies, unides a anteriors modificacions de la delegació vigent, aconsellen dictar una nova resolució que arreplegue en un únic document la delegació de competències en matèria contractual i de gestió econòmica de la Conselleria de Sanitat Universal i Salut Pública.  
En virtut de les facultats conferides pels articles 28 k i l de la Llei 5/1983, de 30 de desembre, del Consell; l'article 59 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com pel Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Primer  
1. Les facultats referides a autorització de despeses del capítol I del pressupost de la Conselleria de Sanitat Universal i Salut Pública (despeses de personal), incloses les distintes variacions que hagen de practicar-se en les nòmines, una vegada autoritzades en virtut dels oportuns actes o resolucions administratives dictades pels òrgans competents, es deleguen en els òrgans següents:  
  
1.1. Serveis centrals:  
En el/la director/a general de Recursos Humans i Econòmics les corresponents al personal dels serveis centrals de la Conselleria i, en general, aquells que es tramiten des dels serveis centrals, siga quin siga el seu origen.  
1.2. Departaments de salut (subprogrames 412.22 i 412.26):  
En els/les gerents dels departaments de salut.  
1.3. Salut Mental i Atenció Sanitària de Mitjana i Llarga Estada (subprograma 412.28):  
En els/les directors/es mèdics de l'hospital corresponent, respecte del personal adscrit als seus respectius centres.  
1.4. En el Centre de Transfusió de la Comunitat Valenciana (subprograma 412.22):  
En el/la director/a del Centre de Transfusió de la Comunitat Valenciana.  
1.5. En els Serveis d'Emergència Sanitària (subprograma 412.22):  
  
En els/les directors/es dels serveis.  
1.6. En els comissionats de la Conselleria de Sanitat Universal i Salut Pública (subprograma 412.22):  
En els/les mateixos/es comissionats/des.  
1.7. Direccions territorials:  
En els/les directors/es territorials de la Conselleria, les relatives al personal de les seues pròpies direccions territorials, així com les relatives al personal de quota i dels funcionaris tècnics de l'Estat al servei de la sanitat local, metges, practicants, comares, fins que no passen a ser personal estatutari integrat, sempre que pertanguen als seus respectius àmbits territorials.  
Sense perjudici del que preveu el paràgraf anterior, quan aquest personal passe a dependre orgànicament i/o funcionalment dels distints departaments de salut, la competència quedarà delegada en els òrgans competents descrits en l'apartat 1.2 d'aquest resolc.  
1.8. Centres integrats de Salut Pública (programa 412.10):  
En els/les directors/es de Salut Pública, mancomunadament amb el/la director/a de Gestió Territorial de Salut Pública o, si no és possible, amb el/la director/a econòmic/a del departament de salut que territorialment corresponga, amb les excepcions següents:  
A) En Salut Pública del Departament de Salut Vinaròs, del Departament de Salut de Castelló i del Departament de Salut de la Plana, en el/la director/a de Salut Pública mancomunadament amb el/la director/a econòmic/a de l'Hospital La Magdalena.  
B) En Salut Pública del Departament de Salut de la Ribera, en el/la director/a de Salut Pública mancomunadament amb el/la director/a econòmic/a del Departament de Salut València-Doctor Peset.  
C) En Salut Pública del Departament de Salut de Dénia, en el/la director/a de Salut Pública mancomunadament amb el/la director/a econòmic/a de l'Hospital La Pedrera.  
D) En Salut Pública del Departament de Salut de Manises, en el/la director/a de Salut Pública mancomunadament amb el/la director/a econòmic/a del Departament de Salut València-La Fe.  
E) En Salut Pública del Departament de Salut València-Hospital General, en el/la director/a de Salut Pública mancomunadament amb el/la director/a econòmic/a del Consorci Hospital General Universitari de València.  
2. Es delega, a més de fer-ho en els òrgans descrits en l'apartat 1 anterior, en el/la sotssecretari/ària, en el/la secretari/ària autonòmic/a de Salut Pública i del Sistema Sanitari Públic i en els/les directors/es generals, les facultats referides a despeses que siguen imputables a l'article 16, subconcepte 162.01 (formació i perfeccionament del personal), respecte del personal adscrit als seus respectius centres directius.  
En l'Escola Valenciana d'Estudis per a la Salut, les dites facultats seran exercides pel/per la sotssecretari/ària de la Conselleria de Sanitat Universal i Salut Pública mancomunadament amb el/la subdirector/a general de l'Escola.  
3. En les delegacions estan implícites aquelles funcions que són necessàries per a l'autorització, disposició, obligació i proposta de pagament, relatives a les despeses a què es referisquen.  
  
Segon   
1. En matèria de contractació administrativa i de gestió econòmica, les facultats referides a les despeses dels capítols II (despeses de funcionament), III (despeses financeres) i VI (inversions reals) es deleguen en els següents òrgans, exceptuant-ne el que preveu l'article tercer:  
  
1.1. Serveis centrals:  
a) En el/la secretari/ària autonòmic/a de Salut Pública i del Sistema Sanitari Públic, sotssecretari/ària, directors/es generals i subdirector/a general de l'Escola Valenciana d'Estudis per a la Salut, aquest/a últim/a mancomunadament amb el/la sotssecretari/ària de la Conselleria de Sanitat Universal i Salut Pública, els corresponents a expedients de despeses pròpies de les seues unitats directives, sempre que s'imputen als programes pressupostaris i centres de gestió que els corresponguen, amb les especificitats previstes en el paràgraf següent, així com en la resta de la present resolució.  
Per al/la secretari/ària autonòmic/a i el/la sotssecretari/ària s'estableix un límit de 6.000.000,00 - i per als/les directors/es generals s'estableix un límit de 3.000,00 ?.   
b) En el/la directora/a general de Recursos Humans i Econòmics els corresponents a despeses dels serveis centrals per imports superiors als indicats en el paràgraf anterior.  
1.2. Direccions territorials:  
En els/les directors/es territorials de la Conselleria respecte dels seus propis centres de gestió, independentment del programa pressupostari, sempre que la seua quantia no excedisca de 150.000,00 ?.  
1.3. Salut Mental i Atenció Sanitària de Mitjana i Llarga Estada (subprograma 412.28):  
En els/les directors/es mèdics/ques mancomunadament amb els/les directors/es econòmics/ques de l'hospital respectiu.  
1.4. Centre de Transfusió de la Comunitat Valenciana (subprograma 412.22):  
En el/la director/a del Centre de Transfusió de la Comunitat Valenciana mancomunadament amb el/la director/a econòmic/a.  
1.5. Comissionats de la Conselleria de Sanitat Universal i Salut Pública (subprograma 412.22):   
En els/les mateixos/es comissionats/des.  
1.6. Serveis d'Emergències Sanitàries (subprograma 449.57-931.73):  
En el/la director/a del servei d'emergència sanitària corresponent, mancomunadament amb el/la director/a econòmic/a.  
No obstant això, en el Servei d'Emergències Sanitàries de Castelló les dites atribucions correspondran al/a la director/a del Servei d'Emergències Sanitàries mancomunadament amb el/la director/a econòmic/a de l'Hospital La Magdalena.  
1.7. Prestacions farmacèutiques (subprograma 412.23) i prestacions externes complementàries (subprograma 412.27):  
En els subprogrames pressupostaris 412.23 i 412.27 seran exercides de la manera següent:  
a) Serveis centrals: pel/per la director/a general de Farmàcia i Productes Sanitaris.  
b) Departaments de salut: pel/per la gerent del departament mancomunadament amb el/la director/a econòmic/a corresponent.  
c) Comissionats de la Conselleria: en els/les mateixos/es comissionats/des, respecte a les despeses pròpies de la Conselleria corresponents als departaments de salut de gestió indirecta per concessió administrativa que territorialment els corresponga.  
No obstant això, quan es tracte d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Serveis, seran aplicables les previsions contingudes en els apartats 5, 6 i 7 del present resolc.  
  
1.8. Centres integrats de Salut Pública (programa 412.10):  
En els/les directors/es de Salut Pública, mancomunadament amb el/la director/a de Gestió Territorial de Salut Pública o, si no és possible, amb el/la director/a econòmic/a del departament de salut que territorialment corresponga, amb les excepcions següents:  
A) En Salut Pública del Departament de Salut de Vinaròs, del Departament de Salut de Castelló i del Departament de Salut de La Plana, en el/la director/a de Salut Pública mancomunadament amb el/la director/a econòmic de l'Hospital La Magdalena.  
B) En Salut Pública del Departament de Salut de la Ribera, en el/la director/a de Salut Pública mancomunadament amb el/la director/a econòmic/a del Departament de Salut València-Doctor Peset.  
C) En Salut Pública del Departament de Salut de Dénia, en el/la director/a de Salut Pública mancomunadament amb el/la director/a econòmic/a de l'Hospital La Pedrera.  
D) En Salut Pública del Departament de Salut de Manises, en el/la director/a de Salut Pública mancomunadament amb el/la director/a econòmic/a del Departament de Salut València-La Fe.  
E) En Salut Pública del Departament de Salut València-Hospital General, en el/la director/a de Salut Pública mancomunadament amb el/la director/a econòmic/al/la director/a economicofinancer/a del Consorci Hospital General Universitari de València.  
1.9.Informació per a la Salut (subprograma 412.29):  
En la persona titular del centre directiu o direcció general amb competències en matèria de sistemes d'informació i tecnologies de la informació i comunicació del sistema valencià de salut.  
2. En els departaments de salut de la Conselleria, les facultats en matèria de contractació administrativa i de gestió econòmica, es deleguen, en el seu respectiu àmbit d'actuació, en els/les gerents dels departaments de salut mancomunadament amb els/les directors/es econòmics/ques.  
3. Les facultats a què es fa referència en els apartats 1.2, 1.3, 1.4, 1.5, 1.6, 1.7, 1.8, 1.9 i 2 d'aquest article seran exercides sempre que els expedients i contractes de què es tracte no excedisquen les quantitats màximes que s'indiquen a continuació:  
- Subprograma 412.22, Assistència Sanitària: fins a 1.000.000,00 ?, excepte en els Serveis d'Emergència Sanitària, on el límit serà de 300.000,00 ?.  
- Subprograma 412.23, fins a 1.000.000,00 ?.  
- Subprograma 412.24, fins a 500.000,00 ?.  
- Subprograma 412.27, fins a 500.000,00 ?.  
- Subprograma 412.28, fins a 500.000,00 ?.  
- Subprograma 412.29, fins a 1.000.000,00 ?.  
- Programa 412.10, fins a 200.000 ?.  
4. La formalització i gestió dels contractes de gestió de serveis públics que tinguen establit un cànon d'explotació a càrrec de l'adjudicatari o que comporten ingressos a favor de la Generalitat, es deleguen en els mateixos òrgans i amb les mateixes limitacions previstes en els apartats 1, 2 i 3 del present resolc.  
5. Les facultats referides a contractació, despeses de funcionament i inversions reals de gestió centralitzada es deleguen en el/la director/a general de Recursos Humans i Econòmics, independentment del programa pressupostari, sense límit quantitatiu.  
6. Es deleguen en el/la director/a general de Recursos Humans i Econòmics les facultats referides a autorització de la despesa corresponent a expedients de contractació tramitats a través de la Central de Compres de Béns i Serveis, independentment del programa pressupostari, sense límit quantitatiu.  
7. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Serveis, una vegada l'òrgan competent per a contractar o autoritzar la despesa haja exercit les seues atribucions, les facultats d'execució de la despesa i del contracte queden delegades en els òrgans que corresponga en virtut del que preveu el presente resolc, sense límit quantitatiu.  
En el cas concret de les prestacions externes dels departaments de salut gestionades per mitjà de contractes de gestió de servei públic per concessió, així com aquelles altres prestacions externes que els corresponguen per raó de territori, les facultats d'execució de la despesa i del contracte es deleguen en els/les directors/es territorials de la Conselleria de Sanitat Universal i Salut Pública, sense límit quantitatiu.  
  
8. Als efectes previstos en el present resolc, s'entendran com a despeses dels serveis centrals, aquelles pròpies dels centres directius de la Conselleria, tant imputables a programes i subprogrames pressupostaris sense estructura territorial descentralitzada, com les relatives als centres de gestió denominats «serveis centrals», i s'entendrà com a despeses de gestió centralitzada les relatives al centre de gestió denominat «gestió delegada» o aquells que tramiten els serveis centrals a càrrec dels mateixos centres de gestió.  
9. Les facultats referides a contractació, despeses de funcionament i inversions reals de tots els programes i subprogrames pressupostaris de la Conselleria que per quantia no hagen sigut delegades en els òrgans directius dels propis centres de gestió, correspondran al/a la director/a general de Recursos Humans i Econòmics.  
10. En la delegació de facultats estan implícites totes aqZelles que siguen necessàries per a l'autorització, disposició, obligació i proposta de pagament relatives a les despeses a què es referisquen, així com expressament totes les atribucions que la legislació vigent sobre contractació administrativa d'obres, serveis, subministraments i gestió de serveis públics assigna a l'òrgan de contractació, amb les especificitats previstes en el present resolc.  
  
Tercer  
En el capítol III, les facultats referides a despeses de recàrrecs i interessos de la Seguretat Social i interessos de demora (conceptes 350, 352 o equivalents), es deleguen en el/la director/a general de Recursos Humans i Econòmics.  
La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans que tenen atribucions delegades per a l'autorització del tipus de despeses que donen origen a la reclamació, en virtut del que disposa aquesta resolució.  
  
Quart  
1. Les facultats referides a despeses dels capítols IV (transferències corrents) i VII (transferències de capital), una vegada autoritzats els seus respectius actes administratius o negocis jurídics pels òrgans competents, correspondran al/a la director/a general de Recursos Humans i Econòmics, independentment del centre de gestió a què s'imputen, amb les excepcions següents:  
1.1. Es delega en les direccions territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, les despeses relatives a la línia de reintegrament de despeses fins una quantia màxima de 9.000,00 ?.  
Es delega en el/la director/a general de Farmàcia i Productes Sanitaris, les despeses corresponents a la línia de reintegrament de despeses per quantia superior a 9.000,00 euros.  
En el supòsit de reintegraments de despeses autoritzades pel/per la director/a general de Farmàcia i Productes Sanitaris a càrrec dels centres de gestió de les direccions territorials de la Conselleria de Sanitat Universal i Salut Pública, es faculta aquestes últimes perquè autoritzen les propostes comptables corresponents per a l'execució de l'expedient de despesa.  
1.2. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses relatives a la línia d'ajudes de pròtesis i vehicles per a persones amb discapacitat, sense límit quantitatiu.  
Es delega en el/la director/a general de Farmàcia i Productes Sanitaris, en el seu respectiu centre de despesa, la gestió de les despeses relatives a la línia d'ajudes de pròtesis i vehicles per a persones amb discapacitat, sense límit quantitatiu.  
1.3. Es delega en el/la director/a general de Farmàcia i Productes Sanitaris les despeses relatives a les línies de subvenció del servei farmacèutic sociosanitari i l'atenció farmacèutica sociosanitària, sense límit quantitatiu.  
1.4. Es delega en els/les directors/es territorials de la Conselleria de Sanitat Universal i Salut Pública la gestió de les despeses de transferències corrents del subprograma 412.23 (prestacions farmacèutiques) relatives a les línies de prestacions farmacèutiques i reintegraments de prestacions farmacèutiques, sense limitació quantitativa.   
1.5. En matèria de transferències corrents del subprograma 412.24 (prestacions externes) i del subprograma 412.27 (prestacions externes complementàries) es delega en els/les directors/es territorials de la Conselleria, en el seu respectiu àmbit territorial i centre de despesa, la gestió de les despeses relatives a reintegraments de despeses per assistència quirúrgica, pla de garantia de no-demora i ajudes per desplaçaments.  
1.6. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (serveis generals de la secretaria autonòmica) relatius a la línia d'ajudes a col·lectius especialment vulnerables per raons econòmiques i/o socials, sense limitació quantitativa.   
1.7. Es delega en els/les directors/es territorials de la Conselleria de Sanitat Universal i Salut Pública, en el seu respectiu àmbit territorial i centre de despesa, la gestió de les despeses de transferències corrents del subprograma 412.25 (serveis generals de la secretaria autonòmica) relatius a la línia d'ajudes a col·lectius especialment vulnerables amb discapacitat, sense límit quantitatiu.  
Es delega en el/la director/a general de Farmàcia i Productes Sanitaris, en el seu respectiu centre de despesa, la gestió de les despeses relatives a la línia d'ajudes a col·lectius especialment vulnerables amb discapacitat, sense límit quantitatiu.  
2. En la delegació de facultats regulades en el present resolc estan incloses totes les atribucions necessàries per a l'autorització, disposició, obligació i proposta de pagament de les despeses a què es refereixen.  
  
  
Cinqué  
La formalització dels documents relatius a ingressos pressupostaris i de fons extrapressupostaris es delega en el/la director/a general de Recursos Humans i Econòmics.  
En els contractes que comporten el pagament de contraprestacions econòmiques a favor de la Generalitat o prevegen la repercussió al contractista de despeses o quantitats prèviament satisfetes per la Generalitat, la gestió i recaptació dels ingressos associats a aquests contractes correspondrà al/a la director/a general de Recursos Humans i Econòmics.  
Així mateix, es delega en els òrgans descrits en el resolc 2 de la present resolució la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
La formalització de propostes de pagaments extrapressupostaris es delega en els mateixos òrgans i amb les limitacions previstes en el resolc 2 de la present resolució.  
  
Sisé  
Sense perjudici del que preveuen el Decret 24/1998, de 10 de març, del Govern Valencià, pel qual es regulen els fons de caixa fixa, així com les disposicions que el despleguen, les competències encomanades als secretaris generals o unitats equivalents, s'entendrà que, en el cas de la Conselleria de Sanitat Universal i Salut Pública, corresponen als òrgans següents:  
1. Al/A la director/a general de Recursos Humans i Econòmics respecte de les caixes fixes adscrites als òrgans descrits en el resolc 2, apartat 1.1 de la present resolució.  
2. Als òrgans descrits en els apartats 1.2, 1.3, 1.4, 1.5, 1.6, 1.7, 1.8 i 2 del resolc 2 de la present resolució, respecte de les caixes fixes adscrites als seus respectius centres de gestió.  
  
Seté  
Sense perjudici del que preveuen el Decret 24/1997, d'11 de febrer, del Govern Valencià, sobre indemnitzacions per raó del servei, així com les disposicions que el despleguen, les atribucions encomanades als sotssecretaris, secretaris generals i directors generals s'entendran referides en allò que concerneix a la Conselleria de Sanitat Universal i Salut Pública als òrgans descrits en el resolc 2 de la present resolució, respecte del personal adscrit als seus respectius centres.  
  
  
Huité  
En les resolucions i els actes que s'adopten en virtut del que preveu aquesta resolució es farà constar expressament que es dicten fent ús de facultats delegades, i es consideraran a tots els efectes dictats per l'òrgan delegatori.  
  
Nové  
Les delegacions d'atribucions i funcions aprovades per mitjà d'aquesta resolució s'entenen sense perjudici de les facultats de l'òrgan delegatori per a avocar el coneixement i la resolució de tots els assumptes que considere oportuns. També podrà revocar, així mateix, la delegació en qualsevol moment, de conformitat amb el que estableixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 63.5 de la Llei 5/1983, de 30 de desembre, del Consell.  
  
Desé  
En cas de vacant, absència o malaltia dels òrgans en què s'efectuen les delegacions, la suplència serà exercida de la manera següent:  
  
1. Serveis centrals:  
Pel/Per la sotssecretari/ària de la Conselleria de Sanitat Universal i Salut Pública respecte del/la secretari/ària autonòmic/a de Salut Pública i del Sistema Sanitari Públic i directors/es generals de la Conselleria, i pel/per la director/a General de Recursos Humans i Econòmics respecte del/de la sotssecretari/ària.  
2. Departaments de salut (412.2, tots els subprogrames):  
Pels/Per les sotsdirectors/es mèdics/ques del departament de salut, directors/es assistencials, directors/es mèdics, directors/es d'Atenció Primària o pels/per les directors/es d'Infermeria, indistintament, respecte dels/les gerents dels departaments de salut, excepte en els supòsits regulats en l'article primer d'aquesta ordre, en els quals la suplència podrà ser exercida, a més, pels/per les directors/es econòmics/ques.  
  
Pels/Per les subdirectors/es econòmics/ques o, si de cas hi manca, pel/per la cap/a de servei o responsable de contractació o de gestió econòmica del departament, respecte dels/les directors/es econòmics/ques.  
3. Salut Mental i Atenció Sanitària de Mitjana i Llarga Estada (subprograma 412.28):  
Pel/Per la director/a econòmic/a o, si no és possible, pel/per la director/a d'Infermeria respecte al director/a mèdic/a, excepte en els supòsits regulats en el resolc segon de la present resolució, en els quals la suplència d'aquest últim serà exercida pel/per la director/a d'Infermeria.  
Pel/Per la cap de servei o responsable de contractació o de gestió econòmica de l'hospital, respecte del/de la director/a econòmic/a.  
4. Centre de Transfusió de la Comunitat Valenciana:  
Pel/Per la director/a econòmic/a o, si no és possible, pel/per la director/a d'Infermeria o pel/per la subdirector/a d'Infermeria respecte del/de la director/a del Centre de Transfusió, excepte en els supòsits regulats en el resolc segon de la present resolució, en els quals la suplència d'aquest últim serà exercida pel/per la director/a d'Infermeria o pel/per la subdirector/a d'Infermeria.  
Pel/Per la cap de servei o responsable de contractació o de gestió econòmica del Centre de Transfusió, respecte del/de la director/a econòmic/a.  
5. Comissionats de la Conselleria de Sanitat Universal i Salut Pública:  
- Comissionat/da de Sanitat del Departament de Salut l'Horta-Manises: la suplència serà exercida pel/per la director/a econòmic/a del Departament de Salut Valencia-La Fe.  
- Comissionat/da de Sanitat del Departament de Salut la Ribera: la suplència serà exercida pel/per la director/a econòmic/a del Departament de Salut de València-Doctor Peset.  
- Comissionat/da de Sanitat del Departament de Salut de la Marina Alta: la suplència serà exercida pel/per la director/a econòmic/a de l'Hospital La Pedrera.  
- Comissionat/da de Sanitat del Departament de Salut d'Elx-Crevillent i de Torrevieja: la suplència serà exercida pel/per la director/a econòmic/a del Departament de Salut d'Elx.  
6. Serveis d'Emergència Sanitària:  
Pel/Per la director/a econòmic/a o pel/per la coordinador/a mèdic/a de servei per ordre d'antiguitat, indistintament, respecte del/de la director/a del Servei d'Emergències Sanitàries, excepte en els supòsits regulats en el resolc segon de la present resolució, en els quals la suplència d'aquest últim serà exercida pel/per la coordinador/a mèdic/a de servei per ordre d'antiguitat.  
Pel/Per la cap de servei o responsable de contractació o de gestió econòmica del Servei d'Emergències, respecte del/de la director/a econòmic/a.  
7. Direccions territorials:  
Pel/Per la secretari/ària territorial respecte del/de la director/a territorial quant a les competències delegades per mitjà d'aquesta resolució.  
  
Pel/Per la cap de servei o responsable de contractació o de gestió econòmica, respecte del/de la secretari/ària territorial.  
8. Centres Integrats de Salut Pública (programa 412.10):  
8.1. Pel/Per la coordinador/a de Salut Pública o, si no és possible, pel/per la coordinador/a veterinari/ària per ordre d'antiguitat, respecte del/la director/a de Salut Pública.  
Pels/Per les subdirectors/es econòmics/ques o, si no és possible, pel/per la cap de servei o responsable de contractació o de gestió econòmica del departament que territorialment corresponga, respecte del/de la director/a de Gestió Territorial de Salut Pública o director/a econòmic/a.  
  
8.2. Pels òrgans que corresponga en virtut de les disposicions sobre delegació d'atribucions dictades pels òrgans competents del Consorci Hospital General Universitari de València, respecte del/la director/a econonomicofinancer/a del Consorci.  
  
Onzé  
Les referències efectuades a programes i subprogrames pressupostaris, així com a centres de gestió concrets en aquesta resolució s'entendran adaptades a l'estructura orgànica i funcional del pressupost de la Conselleria de Sanitat Universal i Salut Pública que s'aprove en la llei de pressupostos de la Generalitat per a cada exercici.  
  
Dotzé  
Les quantitats a què es fa referència en aquesta resolució s'entendran IVA exclòs.  
  
Tretzé  
Es faculta el/la director/a general de Recursos Humans i Econòmics perquè dicte les instruccions necessàries per a l'aplicació d'aquesta resolució.  
Catorzé  
Queden sense efecte les resolucions de 6 d'octubre de 2015 i de 19 de febrer de 2016, de la consellera de Sanitat Universal i Salut Pública, per les quals es deleguen competències en matèria de contractació administrativa i de gestió econòmica en determinats òrgans de la Conselleria, així com qualsevol altra delegació que s'opose a aquesta resolució.  
  
  
Quinzé  
Aquesta resolució tindrà efectes des de l'endemà de la seua publicació en el Diari Oficial de la Comunitat Valenciana.  
  
València, 22 de juliol de 2016.- La consellera de Sanitat Universal i Salut Pública: Carmen Montón Giménez.